البعض بيسألني ممكن السؤال الازلي بيقول لك آآ هو ازاي يا شيخ في واحدة آآ مش محجبة وصايمة وازاي واحد ما بيركعهاش وصايم برضه ازاي يعني ده قلت له الموضوع بسيط جدا. فكر كده بالراحة. ايه الفرق بين عبادة الصيام وعبادة الصلاة
وايه الفرق بين آآ معصية زي آآ الافطار ومعصية زي الايه؟ زي التبرج او عدم الحجاب او كده. فكر كده فرق بسيط واضح. الفرق ان المجتمع كله بينكر على المفطر
والمجتمع كله بيشارك في عملية الامر بالمعروف بالصيام والنهي عن المنكر اللي هو الافطار وبالتالي طالع ان المجتمع كله بيطلع من وهو صغير متعود على الصيام بيحب الصيام اه متأقلم عليه خلاص الف هزه العبادة حتى لو قلت لواحد ما بيصليش افطر يقول لك لأ
ليه؟ هو من وهو صغير حاسس ان الموضوع ده مهم جدا. ايه اللي حسسه باهمية الموضوع ده؟ ان من وهو صغير بيتقال له الموضوع ده مهم ما ينفعش تفطر ما ينفعش لازم تصوم
واحنا صغيرين كنا واحنا اطفال كنا لو في مدرسة مسلا مفطر ولا حاجة عادي انا مش مكلف. كان الولاد بقى ما يسيبوكش بقى يقول لك يقعدوا بقى يقولوا الاناشيد العظيمة
يا فاطر رمضان يا مخاصم دينك سكينة الجزار. قطع مصارينك بقى احنا موضوع مضحك لكن هو بالفعل نافع جدا يعني. يعني بيدل ان حتى الاطفال اللي هم مش مكلفين كانوا بينكروا على بعض ان انت ازاي مفطر يعني رمضان يعني ما ينفعش ما يصحش. اللي عايز اقوله ان لما العبادة دي تنتشر بينتشر
الخير في الامة. عشان كده سبب خيرية الامة هي العبادة ديت. ان دي اللي لما كلنا بنتكاتف ونوجه ناحية حاجة معينة كلنا بنتعود عليها. احنا مش هنضرب حد والعنجلد حد ولا هنجبر حد. هو في حد مجبر على الصيام كلنا بنصوم توعية وبنحب الصيام. بس من الموضوع من واحنا صغيرين وبنحس المجتمع كله بيزق معنا
كلنا طلعنا بنحب الصيام. عشان كده لو عملنا كده في كل العبادات ينتشر الخير. ربنا قال ايه؟ كنتم خير امة خير امة اخرجت للناس. ليه يا رب؟ تأمرون المعروف وتنهون عن المنكر وتؤمنون بالله. وبالتالي لو اردنا ان احنا الخير ينتشر لازم نرجع العبادة القوية ديت ان احنا نأمر بالمعروف ونهي عن المنكر. اديني
نصيحة بحكمة وبرفق وبلين وبعقل لكن المهم ان احنا نشوف منكر ننكره. وبالتالي انا اللي استفيد وكل المجتمع يستفيد. وعلى فكرة انت لما تسكت انت ما انا لما باسكت على اللي بيعاكس بنات ما هي بنتي هتتعاكس. ولما بسكت على اللي بيزلم ما انا اللي هتظلم المرة الجاية. ولما اسكت على اللي بيسب الدين ما انا ابو داني اللي بتتأزي
كل شوية. يبقى لازم انا اتفاعل. اشوف حاجة غلط. انكر برفق وبلين دون اجبار بتاع. لكن لما المجتمع كله يساعدنا في الموضوع دوت. هيطلع جيل متعود خلاص على الادب متعود على الصلاة متعود على الصيام. متعود على الحجاب. خلاص ما هو كل المجتمع بيصب في الاتجاه دوت. لكن لما احنا نهمل الموضوع ده احنا اللي بنتضر في الاخر. النبي عليه الصلاة والسلام
شبه الامة دي عاملة زي سفينة كده في ناس فوق وناس تحت ناس في الدور اللي فوق على السطح وناس في قاع السفينة. الناس اللي في قاع السفينة دي حبوا يخرموا خرم. في قاع
فالنبي عليه الصلاة والسلام بيقول ان هم لو سابوهم تركوهم هلكوا جميعا. كلهم ما هي السفينة هتغرق بنا كلنا. ولو انهم اخزوا على ايديهم نجوا جميعا. عايزين نبقى من خير الناس. مين خير الناس اللي بيعمل عبادة العظيمة ديت
ولتكن منكم امة يدعون الى الخير. ويأمرون بالمعروف وينهون عن المنكر واولئك هم الايه؟ هم المفلحون. احسن ناس. فوظيفة الانبياء كانت ايه؟ غير الدعوة الامر بالمعروف والنهي عن المنكر. رفق ولين وبحكمة. فيعني فهمت بقى دلوقتي اجابة السؤال العظيم دوت. ليه؟ صايمة ومش محجبة. وليه ما بيصليش
وفي نفس الوقت صايم اه يا ريت قل لنا رأيك في الكومنت ولو الموضوع ده عجبك افادك ننشره في الخير ويبقى ده من باب الامر بالمعروف ونعي منكر ونشر العظيمة ديت جزاكم الله خيرا كل عام وانتم بخير. سلام عليكم